Sandra Mayor y Carla Martínez ganan el sorteo del Día de la Juventud
27 agosto 2024

## Sandra Mayor y Carla Martínez ganan el sorteo del Día de la Juventud27 agosto 2024Última actualización: 27 agosto 2024

![](../gestion/img/f624fe1275070168b738e1a9ca9d8d8965810c75f9b359c8be63bbe25e4db108.jpeg)  
  

_«Estem molt contentes, perquè un any més es demostra que la f__ó__rmula Estiuvers, la seua singularitat, per la combinació de poesia, música en escenaris patrimonials i naturals, triomfa a Gandia. I consolida la nostra ciutat i comarca, bressol dels clàssics Ausiàs March, Joanot Martorell i Joan Roís de Corella, i d'algunes de les millors plomes de literatura actual en la nostra llengua»,_ ha expressat la primera tinenta d’alcaldia i regidora de Patrimoni i Medi Ambient, **Alícia Izquierdo**, promotora de la iniciativa dissenyada i coordinada pel poeta gandià **Joan Deusa Dalmau**.

Izquierdo ha valorat molt positivament el fet que _«Després de quatre edicions, s’ha mantingut l'alta afluència de públic, al voltant del centenar de persones per acte, a gairebé l’únic festival de poesia celebrat al ple de l’estiu. Malgrat que siga agost i que en alguns recitals (com va ser el de La Cova del Parpalló) calguera caminar una estona, el públic fidel de l’Estiuvers ha participat d’aquesta activitat amb emoció i una certa fidelitat. Per tant, hem complit l'objectiu i cal felicitar als departaments de Patrimoni i Medi Ambient implicats en el festival, i en especial al dissenyador i coordinador de cada edició, Joan Deusa per tornar a sorprendre'ns.__”,_

Així, han destacat que la qualitat dels espectacles ha estat elevada, amb una combinació arribats i arribades de Barcelona, Mallorca, Eivissa i la Safor. També s’hi van estrenar dos nous escenaris (els _Tinglados_ del port i la Cova del Parpalló) ben equilibrats entre si (mar, muntanya i plana). A més, dedicats a Vicent Andrés Estellés, en commemoració del centenari del naixement d’un dels poetes en la nostra llengua més importants del segle XX. I dins dels actes de l’Any Estellés Gandia programat per l’ajuntament.

“_Com han coincidit a valorar molts escriptors i personalitats assistents, ha estat l’Estiuvers més sentimental. S’uniren més que mai els espais patrimonials amb les vides personals i les obres dels autors i autores”_, ha relatat Deusa. _“Tant a l’espectacle del Desembarcament de poetes del Grau com a la Jam de la Cova del Parpalló es van entrellaçar emotivament el paisatge i la poesia. És el cas del guitarrista Peter Connolly, criat a la Drova, que va interpretar peces musicals a la seua llar, al capvespre d’una bellíssima caiguda de muntanyes, com mai abans s’havia fet al Parpalló. I també va passar amb Teresa Pascual i Maria Josep Escrivà, criades al Grau de Gandia, les quals van emocionar intensament el públic amb els seus poemes i anècdotes de vida en aquell ambient mariner, acompanyades de dos dels escriptors més importants de l’actualitat en llengua catalana: Sebastià Alzamora i Francesc Parcerisas; i de l’acordió d’Amadeu Vidal”_.

S’hi repetia l’encanteri fons-forma amb la poesia d’Isabel Canet, _“d’un rerefons natural de complexitat psicològica i feminista, amb la botànica i fauna lèxica a tocar; la poderosa veu de la Cecília Navarro, de vint-i-un anys, en contacte amb els talaiots prehistòrics de les Balears i el seu dialecte salat, abans comú en la vall de la Drova; els versos de Joan Vigó, durs i profunds, en ocasions postapocalíptics, també van captivar el públic, gràcies a la seua magnífica rapsòdia”_.

Fins i tot, assenyala el coordinador, _Ses honorables virtuts il·lògiques_ van ser una cloenda perfecta per al festival, en aquest aspecte: _“La jove poeta eivissenca Jèssica Ferrer i el clown i performer Diego Martínez van remoure els sentiments del públic com si es tractara d’un espectacle de màgia. Entre el surrealisme, l’humor i els diferents instruments i tècniques sonores, els artistes arribaren a provar totes les possibilitats de recitar un poema, convertint la Torre dels Pares en un circ bohemi il·luminat per la faràndula”_.

En resum, una edició dedicada a Estellés que, si més no, ha estat a l’altura de les programacions anteriors.

[Twittear](https://twitter.com/share)